Breivik påberoper seg nødrett
Da Inga Bejer Engh avsluttet opplesningen av den lange tiltalen tok Breivik til seg vannglasset som står plassert foran ham, og drakk av det. Han lente seg mot og snakket kort med sin forsvarer Geir Lippestad, før han svarte på hvordan han stiller seg til tiltalen. - Du har hatt tid på forhånd til å sette deg inn i dette. Erkjenner du helt eller delvis straffeskyld, spurte tingrettsdommer Wenche Elizabeth Arntzen. - Hmm... Jeg erkjenner handlingene, men ikke straffskyld. Og jeg påroper meg nødrett, svarte Breivik med en mumlende, lavmælt og noe nølende stemme. Breivik erkjenner at det er han som drepte 77 mennesker, men hevder han gjorde det som ledd i en krig mot islam i Europa. Flere av de fornærmede og pårørende som er til stede i retten tok til tårene da den omfattende tiltalen ble lest opp innledningsvis i rettssaken mandag.Det var statsadvokat Inga Bejer Engh som leste den grufulle listen over ofrene for terrorangrepet Anders Behring Breivik. Det forferdelige omfanget av Breiviks handlinger gjorde at opplesningen tok nærmere halvannen time. Vanligvis er gjennomgangen av tiltalen gjennomført i løpet av få minutter. Da tiltalen ble lest opp var det flere i salen som gråt høylytt da navnet på deres kjære ble lest opp, men de klarte fort å ta seg inn igjen. Det var en trykket og alvorlig stemning i salen da statsadvokat Inga Bejer Engh beskrev de dødelige skadene. Breivik viste ingen følelser åpenlyst, men han ble sittende og bite seg i underleppen. Han lukket øynene og så ned i bordet. Til de nye rettspsykiaterne, Terje Tørrissen og Agnar Aspaas, har den terrortiltalte 33-åringen opplyst at det var tøft å høre tiltalen når den ble tatt ut.Massedrapsmannen fulgte pressekonferansen til påtalemyndigheten fra Ila fengsel hvor han da var under observasjon i forbindelse med den rettspsykiatriske erklæringen. - Det var grusomme beskrivelser og det er umulig å ikke bli berørt, men jeg hadde stålsatt meg, sa Breivik til rettspsykiaterne. Etter opplesningen av tiltalen varslet påtalemyndigheten påstand om overføring til tvunget psykisk helsevern, men påpekte utrykkelig at det vil bli lagt ned påstand om 21 års forvaring dersom bevisene i retten viser at det er grunnlag for en slik påstand.Breivik inntok tiltalebenken like etter klokken 9 med en høyreekstrem hilsen. Breivik har på seg en sort dress og et gullaktig slips. Han smilte da han hilste på de tre koordinerende bistandsadvokatene Mette Yvonne Larsen, Siv Hallgren og Frode Elgesem. Alle tok ham i hånden. Da Breivik fikk beskjed om å presentere seg med navn, fødselsdato og nåværende arbeid, svarte tiltalte med en lavmælt og noe nølende stremme. Han protestere da tingrettsdommer Wenche Elizabeth Arntzen antok at han var uten arbeid i Ila fengsel. - Det stemmer ikke. Jeg er skribent, og jobber fra fengselet, svarte Breivik.Han gjentok også at han ikke anerkjenner retten, og mente Arntzen er inhabil fordi hun er en bekjent av tidligere justisminister Hanne Harlem. Arntzen har selv opplyst om dette til domstolen da hun ble oppnevnt og konklusjonen var at hun ikke er inhabil. - Jeg anerkjenner ikke den norske rett fordi dere har fått mandatet deres fra politiske partier, som støtter multikulturalisme. Dessuten er det kjent at du er venninne med Hanne Harlem, søsteren til Gro Harlem Brundtland. DETTE ER DE FORNÆRMEDE I TILTALEN:
Massedrapsmannen Anders Behring Breivik (33) erkjente ikke straffskyld da han ble spurt av dommeren.